'Daar was 'n poging om Selebi te help,' getuig Hofmeyr | Netwerk24
Polisie stil oor topspeurder wat kollega glo skiet
Niemand weet wat die posisie is van die Wes-Kaapse speurder Marlon Appollis nadat hy Maandag in die landdroshof in Franschhoek verskyn het in verband met die skietdood van 'n kollega verlede naweek nie.
Moordverdagte vasgekeer ná huisbraak
'n Moordverdagte wat op borgtog vrygelaat was, is Woensdagoggend weer in die Oos-Kaap vasgetrek ná 'n inbraak.
Hofordonnans aangekla ná gevangene 'verdwyn'
'n Hofordonnans het Woensdag self in die beskuldigdebank in die landdroshof in Pretoria-Noord verskyn nadat 'n vermeende gevaarlike gevangene in sy sorg Maandag iewers tussen die hof en die tronk "verdwyn" het.
Russiese stapper 8 jaar lank geskors
Die Russiese stapper Sergey Bakulin is vir agt jaar geskors nadat hy uitgevang is dat hy weer opkikkers gebruik het.
'Siya het geskitter,' sê poenskop Whiteley
Siya Kolisi, Pieter-Steph du Toit en Duane Vermeulen moet die Bokke se lostrio vorm vir hul eerste Wêreldbeker-wedstryd teen die All Blacks, het 'n poenskop Warren Whiteley Woensdag in Johannesburg gesê.
Breker Vunipola wil terugkeer teen Iere maak
Ná drie maande langs die kantlyn weens 'n dyspierbesering lek die Engelse rugbyspeler Mako Vunipola behoorlik sy lippe af om Saterdag teen Ierland losgelaat te word.
Dié os van 1,2 t beslis g'n agteros!
Beslis nie 'n agteros nie. Een van die swaarste osse wat nog by Vleissentraal Bloemfontein opgeveil is, is Woensdag by hul weeklikse veiling verkoop.
Wat gebeur as jy sonder testament sterf?
Testamente wat betwis word, het al menige nuusopskrif gehaal. Wat is die grootste foute wat mense met hul testament kan maak?
Steinhoff-filiaal gaan dividende uitkeer
Steinhoff Investment Holdings (SIH) het Woensdag gesê hy gaan 'n dividend van R4,91 per aandeel in Oktober aan die houers van voorkeuraandele uitkeer.
Druppel seewater verklap aarde se geheim
Die oorskot van 'n mikroskopiese druppel seewater het pas die geskiedenis van die aarde se plaattektoniek – waarsonder lewe nie moontlik sou gewees het nie – herskryf, berig Elsabé Brits.
Hoe SA Suid-Korea se pad na ekonomiese sukses kan volg
Die Suid-Koreaanse ekonomie het dié van Suid-Afrika in die 1980's al verbygesteek en is ons ver voor. Sal ons die Suid-Koreane ooit weer kan inhaal? vra Pieter Labuschagne.
Beurtkrag inspirasie vir wenwerk van Sasol-prys
Cantado@bloem vier 10 jaar van saamsing
Tien jaar van saamsing vra vir 'n viering en dit is presies wat die Bloemfonteinse Gemeenskapskoor cantando@bloem vir hul jaarkonsert beplan.
Vrouemaand: Raad se stigter trots op sakevroue
Sy is trots op die rol wat sakevroue in die sakewêreld vervul het sedert sy in die 1980's die Suid-Afrikaanse Raad vir Sakevroue (SACBW) gestig het.
Zondi sien 1ste keer pikkewyne, 'swem' in see
Nooit sou 'n 34-jarige serebraal-gestremde man ooit kon dink dat hy pikkewyne in die regte lewe sou sien nie.
'Daar was 'n poging om Selebi te help,' getuig Hofmeyr
Deur Riaan Grobler, News24 12 Februarie 2019 18:40
'n Poging is aangewend om die voormalige nasionale polisiekommissaris Jackie Selebi met sy korrupsieklagte te help, het Willie Hofmeyr, adjunk- nasionale direkteur van openbare vervolgings, Dinsdag voor die Mokgoro-kommissie getuig.
Willie Hofmeyr Foto: Verskaf
Hofmeyr lewer nou getuienis voor die kommissie in Pretoria oor die bekwaamheid van twee geskorste advokate, Nomgcobo Jiba en Lawrence Mrwebi, om hul amp te beklee. Adv. Ally Ramawele, vir Mrwebi, het Hofmeyr se "afleiding" bevraagteken dat Mrwebi bygedra het tot die inhegtenisneming van adv. Gerrie Nel in 2008. Dit is volgens Hofmeyr gedoen om die aanklagte teen Selebi te vertraag.
Ramawele wou by Hofmeyr weet waarop hy sy feite grond wanneer hy aanvoer dat Mrwebi in die Selebi-saak ingemeng het.
"As ek reg kan onthou, het hy notules van 'n vergadering by die direktoraat vir spesiale operasies aan Selebi gegee om hom te help," het Hofmeyr gesê.
Die notules is ook in 'n verklaring ingesluit wat deur Mrwebi ingedien is om Selebi te ondersteun. Volgens Hofmeyr is die verklaring gebruik om Selebi met die aanklagte teen hom te help.
Nel is in 2008 in verband met korrupsie-aanklagte in hegtenis geneem terwyl hy Selebi vervolg het.
"Dit was vermoedelik 'n strategie om te verseker dat Nel in aanhouding is en nie kon bydra tot die opstel en teenstaan van dié aansoek nie," het Hofmeyr gesê.
Hy het bygevoeg dat Nel se inhegtenisneming later omgekeer is omdat aanklaers geen gronde daarvoor kon vind nie.
Hofmeyr het ná Nel se inhegtenisneming probeer uitvind waar hy aangehou word in 'n poging om hom by te staan. Hy het Nel uiteindelik by die Moot-polisiekantoor gevind waar hy gereël het dat hy op borgtog vrygelaat word. Van die polisiebeamptes het geweier om aan hom bekend te maak waar Nel aangehou word. "Daar is geen twyfel nie dat daar iets sinisters agter Nel se inhegtenisneming was," het Hofmeyr gesê.
Dit was vermoedelik 'n strategie om te verseker dat Nel in aanhouding is en nie kon bydra tot die opstel en teenstaan van dié aansoek nie.
Volgens hom het Jiba 'n persoonlike vete teen Nel gevoer omdat hy haar man vervolg het. "Haar renons in hom kon 'n rol in Nel se inhegtenisneming speel, maar daar kon ook moontlik politieke inmenging gewees het."
Selebi is in 2008 van korrupsie aangekla en uiteindelik tot 15 jaar tronkstraf gevonnis. Hy is in 2015 oorlede nadat hy in 2013 op mediese parool vrygelaat is.